Νοσοκομείο του Ναϊρόμπι

Το Νοσοκομείο του Ναϊρόμπι (αγγλικά: Nairobi Hospital, σουαχίλι: Hospitali ya Nairobi), είναι ιδιωτικό Νοσοκομείο στη Ναϊρόμπι, Κένυα. Τοποθεσία Βρίσκεται στην Argwings Kodhek Road, στη συνοικία Upper Hill, στην πρωτεύουσα της Κένυα, Ναϊρόμπι. Το νοσοκομείο βρίσκεται περίπου 4,5 kilometres (3 mi) δυτικά του Διεθνούς Συνεδριακού Κέντρου Κενυάττα (Kenyatta International Conference Centre). Οι συντεταγμένες του νοσοκομείου είναι 01°17'44.0" S, 36°48'18.0" E (Γεωγραφικό πλάτος: -1.296115; Γεωγραφικό μήκος: 36.804718). Ευεργέτες Ο Έλληνας Μακεδόνας Χρήστος Γαλανός δώρισε το αμύθητο για την εποχή εκείνη ποσό των 50.000 λιρών Αγγλίας. Επρόκειτο για την μεγαλύτερη μεμονωμένη δωρεά που έγινε ποτέ στο Νοσοκομείο. Προς τιμήν του το Νοσοκομείο Ναϊρόμπι, έχει αφιερώσει μια του πτέρυγα στον Γαλάνο. Το όνομά του είναι χαραγμένο σε μια μεγάλη μπρούτζινη πλακέτα: The Galanos Wing - 1960, έτσι ονομάζεται επίσης και η κλινική. Το παρασκήνιο κατά την ευεργεσία Όταν η αντιπροσωπεία του τότε Ευρωπαϊκού Νοσοκομείου Ναϊρόμπι επισκέφθηκε το γραφείο του Χρ. Γαλάνου και ο δικηγόρος του Fredirick Miller, του ανέπτυξε τον λόγο της επίσκεψης της, ο Χρ. Γαλάνος έσπρωξε το βιβλιάριο των επιταγών του προς τον γραμματέα του ταμείου και του είπε: "Γράψε 50.000". Ο γραμματέας έγραψε σε μια επιταγή το ποσό των 50.000 Σελινιών Ανατολικής Αφρικής (το οποίο εκείνη την εποχή, ήταν και το επίσημο νόμισμα της χώρας) και την επέστρεψε στον Χρ. Γαλανό, προκειμένου να υπογραφεί. Ο Χρ. Γαλάνος κοίταξε την επιταγή και την ξανά έσπρωξε πίσω (προς τον γραμματέα του ταμείου), λέγοντάς του με ένα χαμόγελο: «Εννοούσα 50.000 λίρες Αγγλίας». Αυτή η ιστορία είναι ενδεικτική της προσωπικότητας του Χρ. Γαλανού. Οι Έλληνες της Τανζανίας συμπληρώνουν ότι το ποσό των 50.000 λιρών Αγγλίας, δηλαδή ένα εκατομμύριο Δολάρια ΗΠΑ εκείνη την εποχή, ήταν ποσό αστρονομικό και προσθέτουν ότι η Επιτροπή δεν μπορούσε να το πιστέψει και έσκισε την επιταγή. Επισκόπηση Το ίδρυμα εγκαινιάστηκε επίσημα στις 9 Απριλίου 1954, αποκλειστικά ως «Ευρωπαϊκό Νοσοκομείο Ναϊρόμπι», στην Κένυα, η οποία τότε ήταν αποικία του Ηνωμένου Βασιλείου. Στις 19 Οκτωβρίου 1961 άρχισε να εξυπηρετεί μη Ευρωπαίους και η ονομασία του αλλάχτηκε σε «Το Νοσοκομείο Ναϊρόμπι». Επέκταση Τον Αύγουστο του 2016 τα μέσα μαζικής ενημέρωσης της Κένυα ανέφεραν ότι το νοσοκομείο σχεδίαζε να επεκτείνει τη φυσική του υποδομή, το επίπεδο στελέχωσης και την χωρητικότητα των κλινών του. Η προγραμματισμένη επέκταση, προϋπολογίστηκε στα 5,7 δισ. KSh (περίπου 57,2 εκατ. Δολάρια ΗΠΑ), περιλαμβάνοντας τα εξής: Αύξηση της χωρητικότητας των κλινών από τις 355 στις 750 κλίνες Δημιουργία ενός ουρανοξύστη 14 ορόφων στο νοσοκομείο, για τη στέγαση εσωτερικών νοσηλευομένων και εξωτερικών ιατρείων, διαγνωστικού κέντρου, αιθουσών χειρουργείων, μονάδας εντατικής θεραπείας, ειδικού τμήματος νεφρών και εξειδικευμένης μονάδας χειρουργικών επεμβάσεων νεφρού και ουροδόχου κύστης. Κατασκευή εξαόροφου χώρου στάθμευσης, 1.021 θέσεων στάθμευσης Εγκατάσταση μονάδας καθαρισμού νερού, ικανή να επεξεργάζεται 45 cubic metres (1,589 cu ft) ανά ώρα Κατασκευή εννεαόροφου κτιρίου γραφείων με εξειδικευμένες ιατρικές υπηρεσίες Ανέγερση οκταόροφου χώρου συγκέντρωσης ιατρών Κατασκευή κέντρου αριστείας 14 ορόφων Κατασκευή οκταόροφου κτιρίου πανεπιστημιακής εκπαίδευσης. Στοιχεία επικοινωνίας Τηλέφωνα: 0703 082 000 - 0730 666000 Τηλέφωνο (γραμμή έκτακτης ανάγκης): +254 702 200 200 email: hosp@nbihosp.org Διαδικτυακός σύνδεσμος: Thenairobihosp.org Ταχυδρ. διεύθυνση: The Nairobi Hospital, Argwings Kodhek Road, Nairobi, Kenya Δείτε επίσης Σημειώσεις Παραπομπές σημειώσεων Υποσημειώσεις Παραπομπές υποσημειώσεων Παραπομπές Βιβλιογραφικές πηγές Ιωάννης Ν.Τσόντος (1953). Έλληνες εν τη Ξένη (Τανγκανίκα) 1951-1953. Λευκωσία - Κύπρος: Τύποις "Ζάβαλλη". Ελένη Γκίνου (2007). Χριστόδουλος Γαλάνος, Η οικουμενικότητα της ευεργεσίας. Αθήνα. ISBN 978-960-930419-1. Εξωτερικοί σύνδεσμοι Επίσημος ιστότοπος